ריימונדס ז'וטאוטאס

ריימונדאס ז'וטאוטאס (בליטאית: Raimondas Žutautas; נולד ב-4 בספטמבר 1972) הוא כדורגלן עבר ליטאי וכיום מאמן. ז'וטאוטאס שיחק בין היתר במכבי חיפה ופנאתינאיקוס, ונחשב לאחד הקשרים האחוריים הטובים ביותר ששיחקו אי פעם בישראל.

קריירה
בשנים 1992–1997 שיחק ב-4 קבוצות ליטאיות שונות וזכה ב-2 אליפויות ליטא. בשנת 1997 עבר למועדון הרוסי אלניה ולדיקווקז ושיחק שם שנתיים.

ב-1999 עבר ז'וטאטואס למכבי חיפה של אלי כהן. במחצית השנייה של עונת  נפצע והושבת ליתר העונה, דבר שהיה אחד מהגורמים לכך שחיפה לא זכתה באליפות באותה עונה אף שהציגה יכולת טובה מאוד. ז'וטאטואס החלים רק באוקטובר 2000 והיה חלק מההרכב שזכה באליפות בעונת . בעונה שלאחר מכן זכה עם הקבוצה באליפות שנייה ברציפות. בעונת  בהדרכת יצחק שום העפילה מכבי לשלב הבתים של ליגת האלופות. ז'וטאטואס השתתף במשחק שנערך בקפריסין מול מנצ'סטר יונייטד בו חיפה ניצחה 3–0. ז'וטאטואס כבש שער בבעיטה לחיבורים ממרחק של 30 מטר, השיג פנדל לקבוצתו וזכה בעיתונות הספורט לציון הנדיר 10, אולם נפצע והחמיץ את היישורת האחרונה של הליגה. פציעתו של ז'וטאטואס פגעה ביכולת ההגנתית של חיפה והיא הפסידה את האליפות בגלל הפרש שערים נחות. בסיום אותה עונה עבר עם יצחק שום לפנאתינאיקוס וזכה עמה בדאבל (אליפות וגביע).

לז'וטאוטאס הייתה פציעה חוזרת בברכו, ובשנת 2005 פרש ממשחק בגלל פציעה זו.

בשנים האחרונות מגיע ז'וטאוטאס לישראל מדי שנה כדי לשחק במדי מכבי חיפה בטורניר הוותיקים.

קריירת אימון

לאחר שפרש, מונה לעוזרו של יצחק שום, מאמן אלאניה ולדיקווקז. בספטמבר 2005, פוטר מהמועדון יחד עם שום.

ב-9 בפברואר 2010 מונה ז'וטאוטאס למאמן נבחרת ליטא. ז'וטאוטאס הוא המאמן הצעיר ביותר אי פעם שהתמנה למשרת מאמן ליטא, והוא עשה זאת כשהיה בן 37. ז'וטאוטאס התפטר מתפקידו, לאחר כישלונה של הנבחרת להעפיל ליורו 2012.

לקראת תום עונת  הוגדר ז'וטאוטאס כמועמד לקבל את משרת המאמן במכבי חיפה, במקומו של אלישע לוי, אך לבסוף נבחר ראובן עטר לתפקיד.

ב-26 בינואר 2018 מונה למאמן הפועל כפר סבא מהליגה הלאומית. ב-15 במרץ 2018 סיים את תפקידו לאחר רצף כישלונות של הקבוצה.

תארים
 ליגת העל הליטאית (2): (1993/94, 1995/96)
 ליגת העל הישראלית (2): (2000/01, 2001/02)
  ליגת העל היוונית (1): (2003/04)
  הגביע היווני (1): (2003/04)

קישורים חיצוניים

 דף השחקן של ז'וטאוטאס, באתר הרשמי של מכבי חיפה

הערות שוליים

כדורגלנים ליטאים
קשרי כדורגל ליטאים
קלייפדה: כדורגלנים
גרגז'דאי: אישים
כדורגלני אלניה ולדיקווקז
כדורגלני מכבי חיפה
כדורגלני פנאתינאיקוס
כדורגלנים זרים בישראל
כדורגלני נבחרת ליטא
ספורטאים ליטאים ברוסיה
ספורטאים ליטאים בישראל
ספורטאים זרים ביוון
מאמני כדורגל ליטאים
מאמני הפועל כפר סבא
ליטאים שנולדו ב-1972